கேள்வி: விக்கிரமங்கலம் - வரலாறு பற்றி விளக்கவும்.
பதில்: கி. பி. 11 ஆம் நூற்றாண்டில் பாண்டிய நாடு சோழர்களின் ஆட்சிக்கு உட்பட்டிருந்தது. அப்போது சோழர்களின் அரச பிரதிநிதியாக பாண்டிய நாடு ''விக்கிரம சோழ பாண்டியன்'' (கி.பி. 1050-1079) என்பவன் ஆண்டு வந்தான். அவனால் வணிக நகராக இந்த ஊர் உருவாக்கபட்டு ''விக்கிரம சோழபுரம்'' என்று அழைக்கபட்டது. இந்த வணிக நகரானது அக்காலத்தில் புகழ்பெற்று விளங்கிய ''திசையாயிரத்து ஐநூற்றுவர்'' என்று புகழ்பெற்ற வணிகக் குழுவினருடன் தொடர்புடையதாக இருந்துள்ளது. விக்கிரமங்கலத்தில் உள்ள பிற்காலப் பாண்டி நாடு காலக் கல்வெட்டில் இந்த ஊர் ''தென் கல்லகநாட்டில் உள்ள விக்கிரம சோழபுரம்'' என்று குறிப்பிடப்பட்டுள்ளது. இந்த விக்கிரம சோழபுரம் என்ற பெயரே பிற்காலத்தில் விக்கிரமங்கலம் என மருவியுள்ளது. இந்த ஊருக்கு அருகில் உள்ள உண்டாங்கல் மலையில் இரண்டு சமணக் குகைகள் உள்ளன. குகைகளில் சமணப் படுக்கைகளும், கிமு இரண்டாம் நூற்றாண்டை சேர்ந்த ஏழு தமிழி கல்வெட்டுகளும் உள்ளன.
கேள்வி: விக்கிரமங்கலம் - ஊரில் உள்ள கோயில்கள் பற்றி நீங்கள் என்ன அறிந்துள்ளீர்கள்?
பதில்: * மதுரோதைய ஈசுவரமுடையார் கோயில் * விக்கிரமங்கலம் சுந்தரமூர்த்தி கோயில் * விக்கிரமங்கலம் அங்காளம்மன் கோயில் * விக்கிரமங்கலம் மாரியம்மன் கோயில் * விக்கிரமங்கலம் மகாலிங்கசாமி கோயில் * விக்கிரமங்கலம் மருதப்பசாமி கோயில்